બધું જ બરાબર ચાલી રહ્યું હતું ત્યાં જ એક દિવસ અચાનક.. ફૂલની કડી જેવી કુમળી રુખ્સારની તબિયત ખરાબ થવા લાગી. શરૂઆતમાં સામાન્ય તાવ આવતા તેને સ્થાનિક ડૉક્ટરની સારવાર આપવામાં આવી. રુખ્સારની તબિયત સુધરવાના બદલે વધુ ખરાબ થઈ ગઈ. રુખ્સાર ભયાનક ઝાડા-ઉલ્ટીનો શિકાર બની. અબ્દુલ મીયા અને સબીદા બીબી પોતાની પંદર મહિનાની દીકરી રુખ્સારને અન્ય ડૉક્ટર પાસે લઈ ગયા. જ્યાં રુખ્સારને ઘણીબધી દવાઓ અને ઈન્જેકશનનો સામનો કરવો પડ્યો. આમ છતાં તેના રોગના લક્ષણોમાં કશો જ ફર્ક દેખાતો ન હતો. દિન-પ્રતિદિન રુખ્સારની તબિયત વધુને વધુ ખરાબ થતી જતી હતી. અબ્દુલ અને શબીદા પોતાની દીકરીની બિમારીથી ચિંતિત હતા એવામાં કેટલાંક લોકોએ તેમને હકીમ અને પીરનો આસરો લેવા સૂચવ્યું તો કેટલાંક લોકોએ આ શૈતાની સાયાની માર કહી. દુનિયાદારીની સમજ અને જાણકારીથી અજાણ શાહ પરિવારે આ બધી બાબતોને નજરઅંદાજ કરી રુખ્સારને મોટા દવાખાને લઈ ગયા.